# Health FAMU-møde

**Modtagere:**

Medlemmerne af Fakultetsarbejdsmiljøudvalget ved Faculty of HEALTH, Aarhus Universitet

Institutledere

Dekan for Faculty of HEALTH, Aarhus Universitet

Arbejdsmiljøenheden, Organisationsudvikling og Arbejdsmiljø, AU HR

**Referat fra mødet mandag den 26. august 2013 kl. 13.30 på Institut for Klinisk Medicin**

**Til stede:** Marianne Hokland (MH), Erling Østergaard (EØ), Anna-Marie Engberg Christensen (AMC), Lina Waldstrøm Asmussen (LWA), Jette Bank Lauridsen (JBL), Eva Lysdahl Paulsen (ELP), Birgitte Lüttge (BL), Jakob Hjort Bønløkke (JHB), Lene Grønkjær (LG), Zahra Partovi Nasr (ZPN) og Lars Asmussen (LAAS) referent.

**Gæst**: Christine Thal-DrexelHR supporter på Health

**Fraværende:** Dorte Olsson, Nina Bjerre Andersen og Henrik Sørensen.

**Dagsorden**

1. Godkendelse af dagsorden
2. Status for opfølgning og udarbejdelse af handlingsplaner i forbindelse med Psykisk APV
3. Status for arbejdet med at finde et fælles APB kemistyringssystem på AU
4. Møder/ kongresser og kurser
5. Eventuelt
6. Dato for næste FAMU møde

Marianne Hokland bød velkommen til alle.

**Ad 1 Godkendelse af dagsorden**

Dagsordenen blev godkendt.

**Ad 2 Status for opfølgning og udarbejdelse af handlingsplaner i forbindelse med Psykisk APV**

Der planlægges tværgående møder mellem ST og Health i forbindelse med udarbejdelse af handlingsplaner på hovedområdeniveau.

På Odontologi er der planlagt to kurser om stress for heltids VIPèr og aftalt indledende møde med Videncenter for Arbejdsmiljø for drøftelse af muligheder for bidrag fra rejseholdet. Der er afholdt kursus for ledere om forebyggelse af mobning. Der vil blive udarbejdet fælles retningslinjer for god omgangstone.

På Biomedicin afholdes der kurser i MUS samtaler via HR partnere. Der vil blive spurgt ind til psykisk arbejdsmiljø på MUS samtaler. Der er planlagt møde om mobning.

Retsmedicin har valgt at holde fast i det positive psykiske arbejdsmiljø, som man ønsker mere af. Der har været afholdt temamøde om arbejdsglæde. Erhvervspsykolog Cecilie Aggerholm fra Mercuri Urval har afholdt stresskursus.

Folkesundhed har afholdt sidste møde i kontaktgruppen for psykisk APV. Der er planlagt institutseminar i Vingsted som opfølgning på ledelseskritikken i den psykiske APV. Der er gennemført spørgeskemaundersøgelse om stress og hvorvidt arbejdet tager så meget tid, at det går ud over privatlivet. Undersøgelsen har vist, at medarbejderne ikke betragter det som noget problem. Man vil arbejde videre med at styrke anerkendelsen i dagligdagen. Sekretariatet vil mindske belastningen for de ansatte ved at indrapportere i AURUS og IndFak.

Klinisk Medicin har ikke iværksat ret meget, da resultaterne ser fine ud i den psykiske APV.

**Sharepoint:** [**http://amohealth.au.dk/**](http://amohealth.au.dk/)

Formålet med Sharepoint er at samle APV handlingsplanerne for Health et sted.

Der har været afholdt møde med systemadministratoren for at gøre Sharepoint mere brugervenlig. Der er kommet en ”navigere op” knap øverst, som gør det lettere at komme tilbage til AMO Healths hovedside. Kalenderen er fjernet, da den ikke bliver brugt.

Når i skriver i dokumenter, er det bedst, at i først kopierer dokumentet i Sharepoint, flytter det over på jeres computer og lægger det tilbage, når i er færdig med det. LAAS mailer kort instruktion til alle.

**Ad 3 Status for arbejdet med at finde et fælles APB kemistyringssystem på AU**

Karl Erik Holst og LWA udbyder kursus i oprettelse af arbejdspladsbrugsanvisninger i begyndelsen af september. LWA mailer invitation ud senere.

Arbejdsgruppen der skal finde et fælles AU kemisystem er i forhandling med Danmarks Tekniske Universitet vedrørende et samarbejde omkring kemibrug.

**Ad 4 Møder/ kongresser og kurser**

Der afholdes kursus i CLP klassificering og mærkning af kemikalieblandinger den 24. og 25. september 2013 på Aarhus Universitet. Kurset er for laboranter, teknikere og videnskabeligt personale, der klassificerer og mærker kemikalier.

Universiteternes arbejdsmiljøkonference afholdes den 18. og 19. november 2013 på Munkebjerg Hotel i Vejle. Målgruppen er medlemmer af arbejdsmiljøorganisationerne samt hel- og deltidsbeskæftigede arbejdsmiljøprofessionelle på danske universiteter.

Det er naturligt, hvis udvalgets medlemmer får støtte til at deltage.

MH har en aftale med Universitetshospitalet om at arrangere kursus for arbejdsmiljøorganisationen i førstehjælp.

**Ad 5 Eventuelt**

Der var ikke noget til dette punkt.

**Ad 6 Dato for næste FAMU møde**

Mødet afholdes den 31. oktober 2013 på Institut for Biomedicin fra kl. 8.30 til 10.00.

Marianne Hokland Lars Asmussen

Erling Østergaard